मंत्री ने खेद जता दिया, अब क्या उन्हें फांसी पर चढ़ा दिया जाए?
पटना|प्रदेश जदयूके मुख्य प्रवक्ता संजय सिंह ने कहा कि भाजपा नेताओं का विधान परिषद और विधानसभा में हंगामा महज ड्रामा है। मंत्री अब्दुल जलील मस्तान ने विधानसभा में सिर्फ माफी मांग ली है, बल्कि अपने बयान पर खेद भी जताया है। अब क्या बिहार सरकार के इस मंत्री को फांसी पर चढ़ा दिया जाए? भाजपा तमाशा क्यों कर रही है? ही कांग्रेस और ही राजद अथवा जदयू के नेताओं ने मंत्री के विवादित बयान का समर्थन किया। भाजपा नेता सुशील मोदी इस कदर नाटक कर रहे हैं जैसे उनका सबकुछ लुट गया हो। मोदी बताएं कि किस दल के नेताओं ने दूसरों पर विवादित बयान की परंपरा शुरू की थी? राजनीति में विरोध तो होता है, लेकिन बीजेपी नेताओं ने अपने बयान से राजनीति को कलंकित कर दिया है। आखिरकार सबसे ज्यादा जुबान बीजेपी नेताओं के ही क्यों फिसले हैं? विनय कटियार, अनिल विज, योगी आदित्यनाथ, साक्षी महाराज, नितिन गडकरी, अमित शाह, अश्विनी चौबे और गिरिराज सिंह जैसे विवादित नेताओं की भाजपा में लंबी कतार है।
hin_Deva hin_Deva